EkBass/fiwiki-20250220-pages-articles huggingface dataset:
San Lorenzo Tenochtitlán

San Lorenzo Tenochtitlán oli muinainen intiaanien rakentama temppelikeskus Etelä-Meksikossa. Paikalta on löydetty monia kivipäitä, joista seudun muinaiset asukkaat olmeekit parhaiten tunnetaan. San Lorenzo kukoisti noin 1200-900 eaa. Se oli varhaisin suuri olmeekkien keskus. Alueelle oli ennen sen tuloa paikalliseksi keskukseksi vuosisatoja kestänyt paikallaan pysvä maanviljelyasutus ja läheisessä El Manatissa noin 1600 eaa. uhrikeskus. El Manatissa oli uhripaikkana käytetty suo. San Lorenzo rakennettiin noin 700 ha laajuiselle kummulla, ja sen ydinkeskusta kattoi 55 ha. Kumpua muotoiltiin noin 2 miljoonaa tonnilla maata, joka kannettiin paikalle koreilla. Huippukaudella siellä asui 5500 ihmistä, ja ympäristö mukaan lukien 13 000 ihmistä. San Lorenzon aikona olmeekkikulttuurin vaikutus levisi laajalle Mesoamerikassa. Noin 900 eaa. paikka käytännöllisesti katsoen hylättiin. La Venta nousi olmeekkialueen keskuspaikaksi. == Vaiheet == San Lorenzossa ja sen ympäristössä 1960-luvulla kaivauksia johtaneet arkeologit Michael Coe ja Richard Diehl määrittivät kahdeksan eri asutusvaihetta: * Esi-olmeekkien ensimmäinen muotoutumisjakso ** Ojochi-vaihe n. 1750–1550 eaa. ** Bajío-vaihe n. 1550–1450 eaa. * Varhainen muotoutumisvaihe Chicharras (n. 1450–1400 eaa.), olmeekkityyliä muistuttavaa esineistöä ilmestyy * San Lorenzo-vaihe (n. 1400–1000 eaa.), jolloin San Lorenzo -kaupunki on voimissaan ja vaikuttaa laajalla * Keskinen muotoutumisjakso, väestö vähenee ** Nacaste-vaihe (n. 1000–800 eaa.) ** Palangana-vaihe (n. 800–400 eaa.), 800 eaa. lähes autio, n. 600-400 eaa. uudelleenasutusta San Lorenzon ylätasangolla * Myöhäinen muotoutumisvaihe Rémplas (n. 300–50 eaa.), autioituu uudelleen * Varhais- ja keskiklassinen jakso ** Villa Alta-vaihe (800–1000 jaa.), asutus kasvaa uudelleen vaiheen lopulla Luokka:Esikolumbiaaniset kulttuurit Luokka:Arkeologiset kohteet Meksikossa
Fedir Bohatyrtšuk

Fedir Parfenovytš Bohatyrtšuk (, , 14. marraskuuta 1892 Kiova, Venäjän keisarikunta – 4. syyskuuta 1984 Ottawa, Kanada) oli ukrainalais-kanadalainen shakin kansainvälinen mestari sekä kirjeshakin kansainvälinen mestari. Hän oli myös tohtori, poliittinen aktivisti sekä shakkikirjailija. ==Aiheesta muualla== * Luokka:Ukrainalaiset shakinpelaajat Luokka:Kanadalaiset shakinpelaajat Luokka:Vuonna 1892 syntyneet Luokka:Vuonna 1984 kuolleet Luokka:Shakin kansainväliset mestarit
Alexander Flamberg

Alexander Flamberg (1880 Varsova – 24. tammikuuta 1926 Varsova) oli puolalainen shakkimestari. Flamberg syntyi Englannissa juutalaiseen perheeseen. Hän voitti Varsovan shakkimestaruuden vuosina 1901 ja 1902. ==Aiheesta muualla== * Luokka:Puolalaiset shakinpelaajat Luokka:Vuonna 1880 syntyneet Luokka:Vuonna 1926 kuolleet
Tom Steels

Tom Steels (s. 2. syyskuuta 1971 Sint-Gillis-Waas) on belgialainen entinen ammattilaispyöräilijä. Steels on erikoistunut yhden päivän kilpailuihin. Steels aloitti uransa vuonna 1994 Vlaanderen 2002 -tallissa ja voitti ensimmäisen kahden kauden aikana yhteensä kahdeksan kilpailua. Steelsin läpimurto tapahtui vuonna 1996, jolloin hän siirtyi Mapei-talliin. Hän voitti muun muassa Omloop Het Volk ja Gent-Wevelgem kilpailut. Steelsin paras kausi oli vuosi 1998, jolloin hän voitti toistamiseen Belgian kansallisen mestaruuden ja lisäksi neljä etappia Ranskan ympäriajossa. Uransa aikana hän on voittanut Belgian mestaruuden yhteensä neljästi ja kaiken kaikkiaan yhdeksän etappia Ranskan ympäriajossa. Steels lopetti uransa kauden 2008 lopussa. Luokka:Belgialaiset maantiepyöräilijät Luokka:Vuonna 1971 syntyneet Luokka:Elävät henkilöt
Teopantecuanitlan

Teopantecuanitlan on arkeologinen alue nykyisen Meksikon valtion Guereron osavaltiossa, missä kehittyi varhais- tai keskimuotoutumisvaiheessa kehittynyt intiaaniyhteiskunta. Arkeologisten löytöjen perusteella temppelikeskuksella on kytkentöjä Meksikonlahden läheisyydessä eläneisiin olmeekkeihin.Tämä 1,6– 2 km² laajuinen keskus sijaitsee Amacuzac- ja Balsasjokien yhtymäkohdassa. Paikka oli asuttu 1500–400 eaa. Väkiluku ja kehittyneisyys olivat huipussaan 1000–800 eaa. Noin 1200 eaa. sinne rakennettiin Mesoamerikan vanhin kastelukanava. Sieltä on löydetty myös Mesoamerikan varhaisin valeholvi. Luokka:Esikolumbiaaniset kulttuurit Luokka:Arkeologiset kohteet Meksikossa
Shin Nippon seitetsu

Shin Nippon seitetsu kabushikigaisha () on japanilainen teräsyhtiö. Se on maailman toiseksi suurin teräksen valmistaja. Se toimii ulkomaanmarkkinoilla nimellä Nippon Steel. BBC Yhtiön taustalla on Yawata-niminen valtionyhtiö, joka perustettiin 1901, jaettiin kahtia 1950 ja yhdistyi jälleen 1970. Se päätti laajentua muille aloille 1980-luvulla, ja perusti 1990-luvulla puolijohdeyksikön. Yhtiöllä on omia voimalaitoksia, ja se tuottaa energiaa myös myyntiin. Sillä on myös kemikaaliosasto, joka tekee lähinnä hiilikemian ja petrokemian tuotteita.Yhtiön kotisivut == Lähteet == == Aiheesta muualla == Luokka:Japanilaiset teollisuusyritykset Luokka:Teräsyhtiöt Luokka:Japanilaiset pörssiyhtiöt
Israel Kolmodin

Israel Kolmodin (24. joulukuuta 1643 – 19. huhtikuuta 1709) oli ruotsalainen teologi ja virsirunoilija. Kolmodin syntyi Enköpingissä, opiskeli Lundin ja Uppsalan yliopistoissa sekä ulkomailla. Hän toimi pappina muun muassa Uppsalan tuomiokirkkoseurakunnassa ja vuodesta 1686 professorina Uppsalassa. Hänet nimitettiin Visbyn superintendentiksi vuonna 1692. Kolmodin sai myös tehtäväkseen yhdessä Jesper Swedbergin kanssa uudistaa virsikirjaa, ja hän osallistui myös raamatunkäännöstyöhön vuosina 1691–1692. Hänet tunnetaan tätä nykyä parhaiten "Suvivirren" (Den sommartid nu kommer) sanoittajana. Hän sai siihen inspiraation asuessaan Gotlannissa. Virsi on Suomen evankelis- luterilaisen kirkon virsikirjassa virsi 571 (Jo joutui armas aika) ja Ruotsin kirkon virsikirjassa virsi 199 (Jo joutuu armas aika). Ei kuitenkaan ole luotettavaa tietoa siitä, että Kolmodin olisi kirjoittanut virren. Israel Kolmodinin veljenpoika, Flon seurakunnan kirkkoherra Olof Kolmodin (1690–1753) tunnetaan myös virsirunoilijana. ==Lähteet== Luokka:Ruotsalaiset virsirunoilijat Luokka:Vuonna 1643 syntyneet Luokka:Vuonna 1709 kuolleet Luokka:Ruotsin kirkon piispat ja arkkipiispat
Partakalat

Partakalat (Polymixiiformes) on viuhkaeväisten kalojen lahko, jossa on vain yksi heimo (Polymixiidae). Heimosta tunnetaan kymmenen lajia, jotka kuuluvat kaikki samaan sukuun. Lisäksi fossiileista tunnetaan sukupuuttoon kuolleita sukuja ja lajeja. Partakalat ovat saaneet nimensä leukansa alla kasvavista partamaisista haivenista. Niitä elää trooppisilla ja subtrooppisilla merialueilla Atlantilla, Intian valtamerellä ja Tyynellämerellä. ==Lähteet== * === Viitteet === ==Aiheesta muualla== * * *
Tornio-Itäinen

Tornio-Itäinen () on Tornion kaupungin rautatieaseman itäpuolella Torpin kaupunginosassa ratakilometrillä 883+307 sijaitseva rautatien seisake. Seisakelaituri rakennettiin heinä–elokuussa 2008, ja liikennepaikka otettiin käyttöön 2.10.2008. Seisake palvelee Helsingin ja Kolarin välisiä henkilöliikenneyhteyksiä ja korvaa vuonna 2004 lakkautetun Tornio-Pohjoisen seisakkeen. Tornion rautatieasemalle on matkaa kaksi kilometriä. Nykyisen seisakkeen lähistöllä, radan pohjoispuolella, sijaitsi vielä 1980-luvun lopulla VR:n vanha, sittemmin purettu veturitalli. Seisakkeella pysähtyvät Helsinki–Kolari–Helsinki-yöjunat. == Lähteet == == Aiheesta muualla == * Vaunut.org: Tornio-itäinen Luokka:Lapin henkilöliikenteen rautatieliikennepaikat Luokka:Tornion rautatieliikennepaikat Luokka:Torppi
Suudelmitar

__NOTOC__ Suudelmitar eli balladeja metsäpoluilta ja merten rannoilta on laulaja-lauluntekijä Ville Leinosen toinen sooloalbumi, joka julkaistiin 27. helmikuuta 2004. == Kappaleet == # # # # # # # # # # == Muusikot == * Ville Leinonen – laulu, kitara, basso, rummut, tuotanto * Tuomas Luukkonen – kitara (2, 9), huilu (9), huuliharppu (19) * Ilkka Heinonen – kontrabasso (1, 2) * Ville Rauhala – kontrabasso (6, 7) * Elissa Määttänen – laulu (3, 6) * Tommi Laine – slidekitara (7) * Lari Aaltonen – sitar (4, 8) * Jussi Kannaste – tenorisaksofoni ja huilu (6) * Markku Leinonen – flyygelitorvi ja trumpetti (4) * Suvi Mäkinen – alttonokkahuilu (5) * Jussi Willgren – gongat (8) * Maija Lahti – tanssi (8) * Janne Laurila – laulu (4) * Juho Koiranen – mandoliini (9) * Tommi Salminen – rummut (9) * Jere Leinonen – basso (9) == Arvostelut == * Desibeli.net: Desibeli.net: Levyarvio * Soundi: Soundi: Levyarvio == Lähteet == Luokka:Vuoden 2004 albumit Luokka:Ville Leinosen albumit
Boris Maljutin

Boris Jevgenjevitš Maljutin (, 1883–1920) oli venäläinen shakkimestari. Maliutin pelasi useissa turnauksissa Pietarissa. Hän sijoittui sijoille: 4. 1902; 8. 1903; 13., 5., 2. ja 3. 1904; 3.-4., 4.-5. ja 3. 1905; 13.-14. 1905-06; 6. 1906; 4. 1907; 3. 1908; 4.-6. 1909; 5. ja 12.-13. 1911. Hän osallistui myös turnauksiin Breslaussa ja Baden-Badenissa. ==Lähteet== * * * * * * * Luokka:Venäläiset shakinpelaajat Luokka:Vuonna 1883 syntyneet Luokka:Vuonna 1920 kuolleet
Ilja Rabinovitš

Ilja Leontjevitš Rabinovitš (; 1891 Pietari – 1942 Perm) oli venäläinen shakkimestari. Rabinovitš pelasi lähinnä kotimaisissa turnauksissa. Hän oli myös juutalainen. ==Lähteet== *Schach Nachrichten *Jeremy Gaige’s, Chess tournament crosstable pdf-tiedosto *Rusbase (Part five) 1919-1937,1991-1995 *Roger paige´s chess site Luokka:Venäläiset shakinpelaajat Luokka:Vuonna 1891 syntyneet Luokka:Vuonna 1942 kuolleet
Uuden aamun lauluja

__NOTOC__ Uuden aamun lauluja on Ville Leinonen & Valumo -yhtyeen kolmas studioalbumi, joka julkaistiin 17. tammikuuta 2003. == Kappaleet == # # # # # # # # # # == Kokoonpano == * Ville Leinonen – laulut, kitarat, koskettimet * Tuomas Luukkonen – kitarat * Tommi Salminen – rummut * Jere Leinonen – basso === Vierailevat muusikot === * Tommi Laine – tuotanto, perkussiot, kitarat * Jussi Kostilainen – piano (kappaleet 5 ja 7) * Tuomo Hokka – urut (kappale 1) == Arvostelut == * Desibeli.net: Desibeli.net: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == Luokka:Vuoden 2003 albumit Luokka:Ville Leinosen albumit
Pjotr Romanovski

Pjotr Arsenjevitš Romanovski (; 29. heinäkuuta (J: 17. heinäkuuta) 1892 Pietari – 1. maaliskuuta 1964 Moskova) oli venäläinen shakin kansainvälinen mestari sekä kirjailija. Romanovski oli Neuvostoliiton mestari vuonna 1923, ja ensimmäinen jolle myönnettiin Honored Master of Sport -palkinto. Hän sai kansainvälisen mestarin arvonimen vuonna 1951. ==Lähteet== * *Russian Chess Base Luokka:Venäläiset shakinpelaajat Luokka:Vuonna 1892 syntyneet Luokka:Vuonna 1964 kuolleet
Taikayön tiellä – live

Taikayön tiellä – live on suomalaisen Ville Leinonen & Valumo -yhtyeen vain promootiokäyttöön tehty live-albumi vuodelta 2001. Albumi äänitettiin Tampereen Yo-talolla 1. toukokuuta 2001. == Kappaleet == # # # # # # # # # # # == Kokoonpano == * Ville Leinonen – laulu ja kitara * Tuomas Luukkonen – kitara * Jere Leinonen – basso * Antti Kinnunen – rummut * Jussi Kostilainen – kosketinsoittimet \+ * Tuomo Hokka – harmonikka == Aiheesta muualla == * Taikayön tiellä – live discogs.com-sivustolla Luokka:Vuoden 2001 konserttitallenteet Luokka:Ville Leinosen albumit
Johanna Asklöf

Aino Johanna Asklöf (o.s. Tiira, s. 25. elokuuta 1972 Imatra) on entinen suomalainen huippusuunnistaja, moninkertainen MM-mitalisti. Asklöf, tuolloin vielä Tiira, suunnisti avausosuuden Suomen viestijoukkueessa, joka saavutti hopeaa West Pointin MM-kilpailuissa 1993. Suomi sijoittui alun perin kolmanneksi, mutta sijoitus koheni, kun toiseksi sijoittunut Norja hylättiin Torunn Fosslin jäätyä kiinni dopingista. Tiira oli lisäksi pikamatkalla seitsemästoista. Solmittuaan avioliiton Asklöf sijoittui Grimstadin MM- kisoissa 1997 pikamatkalla kuudenneksi, normaalimatkalla yhdenneksitoista ja viestijoukkueen mukana neljänneksi. Kaksi vuotta myöhemmin Invernessissä hän saavutti pronssia normaalimatkalla. Hän hävisi kultaa voittaneelle sisarelleen Kirsi Boströmille 37 sekuntia, mutta hopeamitalisti Hanne Staffille vain kolme sekuntia. Viestissä Asklöf toi Suomen maaliin toisena 14 sekuntia Norjan jälkeen. Lisäksi hän oli pikamatkalla kahdeksas. Tampereen MM-kilpailuissa 2001 Asklöf toi Suomen viestijoukkueen maailmanmestarina maaliin neljä minuuttia ennen Ruotsia. Sprinttikilpailussa hän sai hopeaa 5,6 sekuntia Vroni König-Salmelle hävinneenä. Normaalimatkalla Asklöf oli viides ja pikamatkalla kuudes. == Lähteet == *MM-kisojen tulokset Suunnistusliiton sivustolla ===Viitteet=== Luokka:Suomalaiset suunnistajat Luokka:Vuonna 1972 syntyneet Luokka:Elävät henkilöt
Pjotr Petrovitš Saburjov

Pjotr Petrovitš Saburjov (14. tammikuuta 1880 Pietari – 26. maaliskuuta 1932 Geneve) oli venäläinen shakkimestari ja shakkiturnausten järjestäjä. Hän myös nousi Venäjän shakkiliiton puheenjohtajaksi. Saburjov joutui vaikeuksiin bolševikkien kanssa ja muutti sen takia Sveitsiin vuonna 1918. ==Lähteet== * * * * * * Luokka:Venäläiset shakinpelaajat Luokka:Vuonna 1880 syntyneet Luokka:Vuonna 1932 kuolleet
Kimaltavia unelmia

Kimaltavia unelmia on suomalaisen Ville Leinonen & Valumo -yhtyeen toinen studioalbumi. Se julkaistiin vuonna 2001. == Kappaleet == # # # # # # # # # # == Kokoonpano == * Ville Leinonen – laulu, akustinen kitara, piano * Jussi Kostilainen – kosketinsoittimet, congat * Antti Kinnunen – rummut * Tuomas Luukkonen – kitarat * Jere Leinonen – basso === Vierailevat muusikot === * Tuomo Hokka – harmonikka * Jussi Kannaste – saksofoni * Maija Lahti – klarinetti * Teemu Niemelä – micromoog * Janne Laurila – laulu * Marjukka Kesseli – viulu * Anna Tanskanen – laulu, viulu * Lauri Tanskanen – viulu, laulu * Jussi Tuhkanen – alttoviulu, laulu * Juhana Ritakorpi – sello, laulu == Arviot == * Soundi: http://www.soundi.fi/levyarviot/ville-leinonen-valumo- kimaltavia-unelmia * City.fi: http://www.city.fi/kulttuuri/kimaltavia+unelmia/7113 * Nyt.fi: http://nyt.fi/a1353042905456 == Aiheesta muualla == * Kimaltavia unelmia discogs.com -sivustolla == Lähteet == Luokka:Vuoden 2001 albumit Luokka:Ville Leinosen albumit
Juha Alastalo

Juha Alastalo (s. 29. toukokuuta 1981 Kuopio) on suomalainen jääkiekkoilija. Hän on pelipaikaltaan puolustaja. Alastalo edusti kauteen 2008–2009 asti KalPaa ja nousi Mestiksessä joukkueen luottopuolustajaksi. Hän kärsi liigauran ajan useista loukkaantumisista. Alastalo solmi vuoden mittaisen sopimuksen kaudeksi 2009–2010 KooKoon kanssa. Luokka:Suomalaiset jääkiekkoilijat Luokka:Vuonna 1981 syntyneet Luokka:Elävät henkilöt
Mukhrani

Mukhrani (), alun perin Mukhnari (, "tammilehto"), on historiallinen alankoalue itäisessä Georgiassa. Se sijaitsee nykyisen Mtskheta-Mtianetin hallintoalueen (mkhare) ja historiallisen Kartlin alueen rajojen sisällä Mtskhetan kaupungin pohjoispuolella. Se rajoittuu Mtkvari-jokeen ja sen kahteen sivujokeen Ksaniin ja Aragviin. Mukhrani sijaitsi strategisella alueella, jonka läpi kulki antiikin ja keskiajan aikaan keskeisiä liikennereittejä. Se on hedelmällistä ja helposti kasteltavaa aluetta, joten se oli taloudellisesti kehittynyt ja toimi tietyssä mielessä linkkinä Kartlin ala- ja ylämaa-alueiden välillä. 100–300-luvuilla alueella sijaitsi Dzalisi, yksi Kaukasian Iberian tärkeimmistä asutuskeskuksista. Keskiaikaisissa georgialaisissa kronikoissa Mukhrania kuvataan metsittyneeksi alueeksi, jota Georgian kuninkaat suosivat metsästysmaanaan. Aatelisen Dzaganisdze-perheen kerrotaan pitäneen aluetta hallussaan 700–800-luvuilta aina vuoteen 1123, kun kuningas Davit IV takavarikoi sen. Mukhranista tuli kukoistava kuninkaallisten maiden osa, ja kruunu lahjoitti siitä myöhemmin osuudet Šiomghvimen luostarille ja Svetitskhovelin katedraalille. Vuonna 1512 Mukhrani siirtyi perintönä Kartlin kuninkaallisen Bagrationi-dynastian haaralle. Kartlin kuningas Davit X lahjoitti alueen pikkuveljelleen Bagratille palkkioksi siitä, että tämä oli auttanut häntä viereisen georgialaisvaltakunnan Kakhetin kuningasta Giorgi II:ta vastaan. Siitä eteenpäin Mukhranin herrat tunnettiin nimellä Mukhran-Batoni ja myöhemmin nimellä Bagration-Mukhraneli. Kuninkaan vallan taantuessa Mukhranista tuli autonominen läänitys, satavado, eli "tavadin (prinssin) alue". Sitä kutsuttiin nimellä Samukhranbatono eli "Mukhran-Batonin maa". Ruhtinaskunnan tärkein asutuskeskus oli Šios-Ubani, joka tunnettiin 1770-luvulta lähtien nimellä Mukhrani, kun taas Mtkvari- ja Ksani-jokien yhtymäkohtaan 1500-luvulla rakennettu linnoitus toimi alueen merkittävimpänä linnakkeena. Muita Mukhran-Batonien hallitsemia kyliä olivat Aghaiani, Kandagiani, Tezi, Okami ja jonkin aikaa myös Lamisqana ja Gremiskhevi. Mukhranin itsehallinto jatkui siihen saakka kun Venäjän keisarikunta liitti itäisen Georgian itseensä vuonna 1801, mutta se lakkautettiin lopullisesti vasta 1840-luvulla. == Lähteet == == Aiheesta muualla == Luokka:Georgian historialliset maakunnat Luokka:Mtskheta-Mtianeti
Ville Leinonen & Valumo (albumi)

Ville Leinonen & Valumo on suomalaisen Ville Leinonen & Valumo -yhtyeen debyyttialbumi. Se julkaistiin vuonna 2000. == Kappaleet == # # # # # # # # # == Kokoonpano == * Ville Leinonen – laulu, kitara * Antti Kinnunen – rummut * Tuomas Luukkonen – kitara * Jere Leinonen – basso === Vierailevat muusikot === * Risto Puukko – taustalaulu, congat (kappaleet 2 ja 3) * Markku Leinonen – trumpetit (kappaleet 2, 6 ja 9) * Tuomo Hokka – hammond (kappale 5) * Janne Laurila – taustalaulu (kappale 6) == Arvostelut == * Soundi: == Lähteet == Luokka:Vuoden 2000 esikoisalbumit Luokka:Ville Leinosen albumit
Shaw Clifton

Shaw Clifton (21. syyskuuta 1945 – 29. toukokuuta 2023) oli Pelastusarmeijan kahdeksastoista kenraali. Hän astui virkaansa John Larssonin seuraajana 2. huhtikuuta 2006. Clifton jäi eläkkeelle 1. huhtikuuta 2011. Belfastissa, Pohjois-Irlannissa syntynyt Clifton sai Pelastusarmeijassa upseerin arvon 5. heinäkuuta 1973. Hänet tunnettiin sukupuolten välisen tasa-arvon kannattajana. Hän nai vuonna 1967 puolisonsa Helenin, jonka kanssa hän sai kolme lasta. Helenin kuoltua 2011 Clifton avioitui uudelleen Birgitte Brekken kanssa syyskuussa 2013. == Lähteet == Luokka:Pelastusarmeija Luokka:Pohjoisirlantilaiset henkilöt Luokka:Vuonna 1945 syntyneet Luokka:Vuonna 2023 kuolleet
Dzalisi

Dzalisi () on historiallinen kylä Georgiassa, Mukhranin laaksossa 50 kilometriä Tbilisistä ja 20 kilometriä Mtskhetasta luoteeseen. Ptolemaios (noin 85–165) käyttää paikkakunnasta nimeä Zalissa () ja mainitsee sen olevan yksi Kaukasian Iberian, muinaisen georgialaisen kuningaskunnan, merkittävimmistä kaupungeista (Geografia, § 10, 3). Arkeologisissa kaivauksissa paikalta on löytynyt neljän palatsin ja hypokaustisen kylvyn jäänteet, akropolis, uima-allas, hallinnollinen alue, parakkeja sotilaille, vesijohtojärjestelmä ja hautausmaa. Yksi huviloista tunnetaan lattiamosaiikistaan, joka kuuluu yhdessä Pitsundan mosaiikkien kanssa Kaukasian selvästi vanhimpiin. Mosaiikin tyyli on noin vuodelta 300. Sen keskiosa kuvaa Ariadnea ja Dionysosta juhla-aterialla. == Katso myös == *Armazi == Lähteet == * * Luokka:Georgian historia Luokka:Georgian maantiede Luokka:Kylät Luokka:Mtskheta-Mtianeti
Robert Lang

Robert Lang (s. 19. joulukuuta 1970 Litvínov, Tšekkoslovakia) on tšekkiläinen entinen jääkiekkoilija. Lang voitti maajoukkuetasolla sekä olympiakultaa että maailmanmestaruuden ja pelasi NHL-ammattilaisliigassa 989 ottelua. == Ura == Synnyinkaupunkinsa TJ CHZ Litvínov -seuran kasvatti Lang varattiin vuonna 1990 NHL-ammattilaisliigaan Los Angeles Kings -joukkueen toimesta, siirtyen Pohjois-Amerikkaan kaksi vuotta myöhemmin voitettuaan ensin pronssia Tšekkoslovakian jääkiekkomaajoukkueen viimeisiksi jääneissä arvoturnauksissa, vuoden 1992 talviolympialaisissa ja myös saman vuoden maailmanmestaruuskilpailuissa. NHL-uransa alkuvuosina Lang jäi melko pieneen rooliin joukkueissaan ja palasi kaudeksi 1996–1997 kotimaahansa HC Sparta Prahan riveihin voitettuaan ensin maailmanmestaruuden vuoden 1996 maailmanmestaruuskilpailuissa ja kauden päätteeksi pronssia sekä Extraligassa että vuoden 1997 maailmanmestaruuskilpailuissa, mutta saatuaan NHL-siirron Pittsburgh Penguinsin organisaatioon Lang nousi viimein yhdeksi joukkueensa tähtipelaajista myös Pohjois-Amerikassa. Maajoukkueessa Lang saavutti myös olympiakultaa vuoden 1998 talviolympialaisissa. Siirryttyään vuonna 2002 Washington Capitalsin riveihin Langin ura jatkui nousujohteisena, hänet valittiin NHL:n tähdistöotteluun vuonna 2004 ja Lang myös johti liigan pistepörssiä tullessaan kaupatuksi Detroit Red Wingsin joukkueeseen helmikuussa 2004. Detroitissa Lang jäi kuitenkin lopulta paljon aiempaa pienempään rooliin ja valinta Tšekin vuoden jääkiekkoilijaksi 2004 samalla uran viimeiseksi suursaavutukseksi. Maajoukkueessa Lang toimi vielä kapteenina Tšekin voittaessa olympiapronssia vuoden 2006 talviolympialaisissa. Ammattilaisuransa viimeisillä kausilla Lang edusti vielä Chicago Blackhawksia, Montreal Canadiensia, sekä Phoenix Coyotesia kunnes lopetti uransa 39 vuotiaana kesällä 2010. Lang pelasi NHL:ssä kaikkiaan 989 runkosarjaottelua tehopistein 261+442=703. Pudotuspelejä kertyi 91 tehopistein 18+28=46. == Lähteet == *Jatkoaika.com ===Viitteet=== Luokka:Tšekkiläiset jääkiekkoilijat Luokka:Tšekkiläiset olympiavoittajat Luokka:Los Angeles Kingsin varaamat pelaajat Luokka:Vuonna 1970 syntyneet Luokka:Elävät henkilöt
Chicago ’L’

Chicago ’L’ on metrojärjestelmä Chicagossa Illinois’n osavaltiossa Yhdysvalloissa. Sitä liikennöi Chicago Transit Authority (CTA) ja se on Yhdysvaltain kolmanneksi vilkkain metrojärjestelmä New Yorkin ja Washingtonin metron jälkeen. Metro aloitti toimintansa vuonna 1892. Metroa käytti arkipäivisin keskimäärin 703 326 ihmistä vuonna 2011. Metrossa on kahdeksan linjaa: punainen (vilkkain linja), sininen, ruskea, vihreä, oranssi, vaaleanpunainen, purppura ja keltainen. Verkoston yhteispituus on 360,7 kilometriä. Asemia verkostossa on yhteensä 144. Verkoston kaksi vilkkainta linjaa palvelevat ympäri vuorokauden. Nimensä ’L’ on saanut siitä, että suurin osa verkostosta kulkee maanpinnan yläpuolella (, josta lyhenne el). == Kuvia == Tiedosto:Chicago-Loop-SEcorner.jpg|Korotettua rataa Tiedosto:JacksonStation RedLine CTA.jpg|Jacksonin metroasema Tiedosto:CTA waiting on the platform.jpg Tiedosto:Chicago Elevated Train.jpg|Morrison- Knudsenin valmistama 3200-sarjan junavaunuyksikkö ==Katso myös== *Charles Yerkes ==Lähteet== == Aiheesta muualla == Luokka:Chicago Luokka:Yhdysvaltain metroliikenne Luokka:Illinois’n liikenne
Tikkuri (kauppakeskus)

Tikkuri on kauppakeskus Vantaan Tikkurilassa. Rautatieaseman vieressä sijaitsevassa kauppakeskuksessa on kaksi kerrosta ja yli kolmekymmentä liikettä, muun muassa muutama ruokakauppa, apteekki, ravintoloita ja Veikkauksen Pelaamo. Vuodesta 2019 alkaen kauppakeskuksen tiloissa on toiminut myös Posti. Vuokrattavaa liiketilojen pinta-alaa on 8 100 neliömetriä.Autopaikkoja on 300, joista 260 katetuissa tiloissa. Tikkurin omistaa Alma Property Partners. Kauppakeskus sijaitsee Tikkurilan Asematiellä, samalla paikalla, jossa vuosina 1927–1982 sijaitsi Helsingin Kruununhaasta Tikkurilaan siirretty Miljoonatalo. Uusi punatiilinen kauppakeskus rakennettiin kahdessa osassa: ensimmäinen 6 000-neliöinen osa valmistui vuonna 1984, ja ”galleriakäytäväksi” kutsuttu toinen osa avattiin vuonna 1991. Ensimmäiseen osaan kuuluu myös toimistotiloja. Ensimmäisen osan suunnittelivat Marjukka ja Hirvo Tyynilä sekä uudemman osan Juhani Katainen. Vantaan kaupunginmuseo on todennut Tikkurin kulttuurihistoriallisesti arvokkaaksi rakennukseksi, joka edustaa laadukasta postmodernia arkkitehtuuria ja jolla on myös kaupunkikuvallista arvoa erityisesti Asematien puolella. Citycon osti Tikkurin vuonna 1999. Elokuussa 2017 Citycon myi Tikkurin yhdysvaltalaiselle sijoitusyhtiö Cerberus Capital Managementille ja Tikkuri siirtyi Cerberukselle marraskuussa 2017. == Tulevaisuus == Tikkurin omistaja on hakenut asemakaavamuutosta, jossa kauppakeskus purettaisiin ja tilalle nousisi uusi 600 asunnon keskustakortteli. Suunnitelmaan kuuluvat neljä uudisrakennusta, joista korkeimmassa olisi 22 kerrosta. Asuntojen lisäksi kortteliin tulisi liike- ja kulttuuritiloja, yritysten toimitiloja ja kauppahalli. == Kuvia == Tikkuri shopping mall in Tikkurila, Vantaa, Finland, 1995.jpg|Tikkuri ja Asematie ilmakuvassa vuonna 1995. Tikkurila city center in Vantaa, Finland, 1995.jpg|Ilmakuva idän suunnasta (1995). Etualalla näkyy samaan kortteliin kuuluva Asematie 2, joka tunnetaan myös Raha-asemana. Blue glass ceiling of Tikkuri shopping mall Vantaa, Finland.jpg|Galleria- eli kauppakäytävässä on poikkileikkaukseltaan puoliympyrän muotoinen eli tynnyriholvin mallinen lasikatto. ==Lähteet== ==Aiheesta muualla== *Kauppakeskuksen kotisivut Tikkuri Luokka:Tikkurila
Koirapuisto

Koirapuisto eli koira-aitaus on aidattu alue, jossa koiria voi pitää kytkemättä mutta kuitenkin ulkoiluttajiensa valvonnassa. Koirapuistot tarjoavat koirille mahdollisuuden päästä liikkumaan vapaina ja mahdollistavat koirien keskinäisen sosiaalisen kanssakäymisen ja leikin. Koirapuistoissa myös koirien ulkoiluttajat pääsevät tutustumaan toisiinsa ja saamaan toisiltaan vinkkejä koiraharrastukseen liittyvissä asioissa. Koira-aitaukset rakennetaan Suomessa mieluiten metsäiseen maastoon, jossa puut antavat varjoa ja vaihteleva maasto virikkeitä. Aitaukseen voidaan järjestää erilaisia juoksureittejä isojen kivien ja puupölkkyjen avulla kuitenkin niin, että ulkoiluttajilla säilyy koiriin näköyhteys. Kennelliiton vähimmäisvaatimukset koira-aitausten varustukselle sisältävät 1 300 litran syväsäiliön tai kompostorin koirien ulosteille, 60 litran sekajäteastiat, puistonpenkkejä ulkoiluttajille, pimeän ajan valaistuksen, talvisin hiekoitushiekka-astian, lapioita tai muita välineitä koirien jätösten keräämiseen, hiekan levittämiseen ja koirien kaivamien kuoppien täyttöön sekä opastetaulun koirapuiston säännöistä. Isommissa koirapuistoissa on omat aitauksensa erikseen pienille ja isoille koirille. Joidenkin koirapuistojen sisäänkäynti on kaksiosainen niin, että kahden peräkkäisen portin väliin jää pieni erikseen aidattu ”eteinen”. Tämä helpottaa koirien pitämistä erossa toisistaan tullessa ja lähtiessä. Helsingin ensimmäinen koirapuisto avattiin Ullanlinnaan Neitsytpolun ja Merikadun kulmaukseen heinäkuussa 1971. Vuonna 1981 niitä oli jo 21 ja vuonna 1995 yli 70, kun taas Tampereelle valmistuivat tuolloin ensimmäiset koirapuistot. Vuonna 2021 Helsingissä on liki sata koirapuistoa, Tampereella 15. Tassut kartalla -verkkopalvelu löytää koko Suomesta kaikkiaan 377 koirapuistoa. ==Katso myös== *Koirametsä == Lähteet == == Aiheesta muualla == *Koira-aitaukset ja koirakäymälät, Helsingin kaupungin ohjeita suunnittelijoille Luokka:Puistot Luokka:Koira
Kenraali Talvi

Kenraali Talvi on sotakirjallisuudessa käytetty käsite, joka kuvaa hyökkäyksen epäonnistumista huonojen sääolojen vuoksi. Termiä on käytetty pääosin Venäjälle suuntautuneiden hyökkäysten yhteydessä, mutta toisinaan myös esimerkiksi talvisotaan liittyen. Sääolojen vaikutusta armeijan tappioihin pyritään kuitenkin korostamaan hyökkäyksen epäonnistuessa. Tämä saattaa osittain vaikuttaa termin syntymiseen. ==Hyökkäykset Venäjälle== Suuressa pohjan sodassa (1700–1721) Ruotsin kuningas Kaarle XII hyökkäsi Venäjälle 35 000 sotilaan voimin. Venäläiset käyttivät poltetun maan taktiikkaa, ja talvi oli vuosisadan kylmin. Talven jälkeen hengissä oli enää 19 000 sotilasta. Pultavan taistelu ratkaisi sodan ja päätti Ruotsin suurvalta-aseman Euroopassa. Napoleonin Grande Armée hyökkäsi Venäjälle 650 000 miehen voimin. Käyttäen jälleen poltetun maan taktiikkaa venäläiset perääntyivät ja antoivat ankarien luonnonolojen tuhota vihollisen armeijan. Lopulta jäljellä oli enää 100 000 miestä ja armeijan oli pakko vetäytyä. Natsi-Saksan armeijat yrittivät Venäjän-valloitusta 1941. Jo aiemmin Stalin oli antanut käskyn tehtaiden purkamisesta ja siirtämisestä itään. Venäjän armeija perääntyi ja lähimmillään saksalaiset pääsivät noin 40 kilometrin päähän Moskovasta. Lopullisesti armeijan taistelutahto murrettiin Stalingradin taisteluissa karmaisevien sääolojen vallitessa. ==Talvisota== Talvisodan aikana sääolosuhteet olivat Suomen armeijalle edulliset. Neuvostoliiton sotilaat joutuivat majoittumaan ulkona jopa −40 celsiusasteen lämpötiloissa huonoissa varusteissa, mikä alensi sotilaiden taistelutahtoa ja -tehoa. Edelleen mottitaisteluissa sääolot tappoivat ja vammauttivat suuria joukkoja. ==Termin käyttö== Marsalkka Michel Ney kirjoitti Venäjän sotaretken aikana kirjeessä vaimolleen: ==Lähteet== == Aiheesta muualla == Luokka:Sotahistoria Luokka:Metaforat
Niklas Häggblom

Carl Niklas Johan Häggblom (s. 27. maaliskuuta 1965 Loviisa) on suomalainen näyttelijä. Hänet tunnetaan sarjoista Samaa sukua, eri maata, jossa hän näytteli Hessu Kilappaa; Lehmän vuosi, jossa näytteli maanviljelijä Markku Sutelaa, ja Hovimäki, jossa hän esitti lasinpuhaltaja Hermann Brandtia. Häggblom oli pääosassa Tapio Piiraisen Glenn-elokuvassa, joka sai parhaan televisioelokuvan Venla-palkinnon vuonna 2008. Häggblom on teatterinäyttelijänä työskennellyt ennen kaikkea vapaissa ryhmissä kuten Aurinkoteatteri, Teater Mars ja Improteatern Stjärnfall. Hän on vieraillut usein myös Svenska Teaternissa ja Lilla Teaternissa. Häggblom on saanut näyttelijänkoulutuksensa Teatterikorkeakoulussa Helsingissä. Rock- ja folk- muusikkona Häggblom on soittanut muun muassa yhtyeissä Jimi Tenor & His Shamans, Hellens Hårband, Jupiter Park ja Stand Alive. Hän on myös säveltänyt ja sanoittanut musiikkia ja lauluja elokuviin, televisio-ohjelmiin sekä teatterinäytelmiin. == Lähteet == * Helsingin freelacernäyttelijäyhdistyksen sivut, Niklas Häggblom ===Viitteet=== == Aiheesta muualla == * * Luokka:Suomalaiset näyttelijät Luokka:Vuonna 1965 syntyneet Luokka:Elävät henkilöt
Elisabet Tudor

Elisabet Tudor (2. heinäkuuta 1492 - 14\. syyskuuta 1495) oli Englannin kuninkaan Henrik VII:n ja Yorkin Elisabetin neljäs lapsi ja toinen tytär. Elisabetin avioliitto Ranskan prinssi Francisin (myöhemmin Frans I) kanssa purkautui, kun Elisabet kuoli hieman yli kolmivuotiaana atrofiaan eli eräänlaiseen surkastuneisuuteen. Hänet haudattiin Westminster Abbeyyn. Elisabetin vanhempia sisaruksia olivat Arthur, Margareeta sekä Henrik ja nuorempia Maria, Edmund ja Katariina. Luokka:Tudor-suku Luokka:Englannin kuninkaalliset Luokka:Vuonna 1492 syntyneet Luokka:Vuonna 1495 kuolleet
Bandvagn 202

Bandvagn 202 on ruotsalaisvalmisteinen telakuorma-auto. Sitä valmisti Volvo BM (Volvon tytäryhtiö) Arvikassa vuosien 1961–1981 välisenä aikana. Suunnittelu oli aloitettu 1950-luvulla, jotta Ruotsin puolustusvoimat saisi ajoneuvon, jolla kyetä liikkumaan Pohjois-Ruotsin lumisilla ja soisilla alueilla. Ensimmäiset koeajot suoritettiin 1959. Ajoneuvossa oli kaksi runko-ohjattua kumiteloilla varustettua vaunua. Etummaisessa oli moottorin ja vaihteiston lisäksi tilaa kuljettajalle ja johtajalle, takimmaisessa tilaa kahdeksalle miehelle. Moottorina käytettiin Volvon B18B- ja B20B-sarjan koneita. Ajoneuvomallin seuraaja oli nimeltään Bandvagn 206. == Lähteet == * == Aiheesta muualla == * Luokka:Telakuorma-autot
Scalable Inman Flash Replacement

Scalable Inman Flash Replacement eli sIFR oli Adobe Flashiin sekä JavaScriptiin perustuva avoimen lähdekoodin ohjelma, jota käytettiin erikoisten fonttien näyttämiseen esimerkiksi otsikoissa internet-sivuilla. Verrattuna esimerkiksi kuvien käyttämiseen, sIFRin etuja ovat saavutettavuus sekä hakukoneystävällisyys. Viimeisin versio on vuodelta 2008. ==Aiheesta muualla== * Mike Davidson * IdeaCafe: sIFR Luokka:Ohjelmistot
Katariina Tudor

Katariina Tudor (Catherine Tudor) (s. ja k. 2. helmikuuta 1503, Lontoon Tower) oli Henrik VII:n ja Yorkin Elisabetin kahdeksas ja viimeinen lapsi. Hän kuoli pian syntymänsä jälkeen. Kuningatar Elisabetin vanhin poika Arthur menehtyi pian häidensä jälkeen. Hän oli nainut Espanjan prinsessa Katariina Aragonialaisen. Ilmeisesti poikansa kuoleman johdosta Elisabet päätti tulla raskaaksi vielä kerran vahvistaakseen kuningassukua. Hän synnyttikin tyttären, Katariinan, joka kuitenkin kuoli pian syntymänsä jälkeen. Elisabet itse sairastui raskauden jälkeiseen infektioon ja menehtyi yhdeksän päivän kuluttua synnytyksestä, samana päivänä jolloin täytti 37. Luokka:Tudor-suku Luokka:Englannin kuninkaalliset Luokka:Vuonna 1503 syntyneet Luokka:Vuonna 1503 kuolleet
Kirsi Boström

Kirsi Helena Boström (o.s. Tiira, s. 20. toukokuuta 1968 Parikkala) on entinen suomalainen huippusuunnistaja, moninkertainen MM-mitalisti. Boström – tuolloin vielä Tiira – osallistui aikuisten arvokilpailuihin ensimmäisen kerran Mariánské Lázněn MM-kisoissa 1991. Hän sijoittui 15:nneksi niin normaali- kuin pikamatkallakin sekä kuului viidenneksi sijoittuneeseen Suomen viestijoukkueeseen. West Pointin MM-kilpailuissa 1993 hän suunnisti toisen osuuden hopeaa saavuttaneessa Suomen viestijoukkueessa. Suomi sijoittui alun perin kolmanneksi, mutta sijoitus koheni, kun toiseksi sijoittunut Norja hylättiin Torunn Fosslin jäätyä kiinni dopingista. Tiira oli lisäksi normaalimatkalla viides ja pikamatkalla kahdeksas. Detmoldin MM-kilpailuissa 1995 Tiira suunnisti avausosuuden Suomen voittaessa viestin maailmanmestaruuden yli puolentoista minuutin erolla Ruotsiin. Normaalimatkalla hän sijoittui 13:nneksi ja pikamatkalla 19:nneksi. Grimstadin MM-kisoissa 1997 Tiira oli normaalimatkalla neljäs vain neljä sekuntia pronssista jääneenä. Pikamatkalla hän sijoittui yhdeksänneksi ja viestijoukkueen jäsenenä neljänneksi. Solmittuaan avioliiton Boström voitti Invernessin MM-kilpailuissa 1999 normaalimatkan maailmanmestaruuden ennen Hanne Staffia ja sisartaan Johanna Asklöfiä. Viestissä Boström suunnisti kolmannen osuuden Suomen joukkueessa, joka saavutti Norjan jälkeen hopeaa. Pikamatkalla hän oli seitsemästoista. Truskavetsin EM-kilpailuissa 2000 Boström oli normaalimatkalla seitsemäs, pikamatkalla 46. ja Suomen viestijoukkueen jäsenenä neljästoista. Hän päätti arvokisauransa Tampereen MM- kisoissa 2001 normaalimatkan 18. sijaan. == Lähteet == *MM-kisojen tulokset Suunnistusliiton sivustolla *EM-kisojen tulokset Suunnistusliiton sivustolla ===Viitteet=== Luokka:Suomalaiset suunnistajat Luokka:Vuonna 1968 syntyneet Luokka:Elävät henkilöt
Australian Alpit

thumb|Vuoriston korkein vuori, Mount Kosciuszko, idän suunnasta kuvattuna. Australian Alpit on Australian kaakkoisosassa sijaitseva vuorijono, johon kuuluu mantereen korkein vuori Mount Kosciuszko (2 228 m). Noin 62 prosenttia vuoristosta on kansallispuistoa tai muuta suojelualuetta. Alpeilla on kylmempää ja sateisempaa kuin Australian muissa osissa. Ne ovat mantereen ainoa alue, jossa sataa säännöllisesti lunta. Australian Alpit ovat osa Australian Kordillieereja. == Lähteet == == Aiheesta muualla == Luokka:Australian vuoret Luokka:Victoria (Australia) Luokka:Uusi Etelä-Wales
Edmund Tudor, Somersetin herttua

Edmund Tudor, Somersetin herttua, (21. helmikuuta 1499 Greenwichin palatsi – 19. kesäkuuta 1500) oli Englannin kuninkaan Henrik VII:n ja Yorkin Elisabetin kuudes lapsi ja kolmas poika. Hän sai syntyessään Somersetin herttuan arvonimen, mutta kuoli paria päivää vaille vuoden ja neljän kuukauden ikäisenä tuntemattomasta syystä. Hänet haudattiin Westminster Abbeyyn. Edmundilla oli kaksi vanhempaa veljeä, kolme vanhempaa siskoa ja yksi pikkusisar Katariina, joka myös kuoli pienenä. Luokka:Englannin kuninkaalliset Luokka:Brittiläiset herttuat Luokka:Tudor-suku Luokka:Vuonna 1499 syntyneet Luokka:Vuonna 1500 kuolleet
William King Gregory

William King Gregory (1876 – 1970) oli yhdysvaltalainen eläintieteilijä. Hän tutki etenkin nisäkkäiden hammasrakenteita, kädellisten ruumiinrakennetta ja paleontologiaa. Gregory osallistui evoluutioteorioiden kehittämiseen. Gregory tutki ensin kaloja ja sammakkoeläimiä, ja kiinnostui pian evoluutiosta. Kun Afrikasta löytyi jäänteitä varhaisista ihmisistä, Gregory keskittyi etenkin ihmisen evoluutioon. Hän työskenteli luonnontietellisessä museossaIfga ja yliopistonlehtorina, ja tuli tunnetuksi myös tieteen havainnollistamisesta suurelle yleisölle. Yksi Gregoryn tunnetuimmista julkaisuista on The Origin and Evolution of the Human Dentitionvuodelta 1922.NCEas ==Lähteet== ==Aiheesta muualla== *Viking Fund Medal *Valokuva Luonnontieteen museo Gregory, William Gregory, William Gregory, William
Rasvahäntälammas

Rasvahäntälammas on kesyn lampaan rotujen joukko, johon kuuluu noin neljännes maailman lampaista. Sen häntä toimii samalla tavalla kuin kamelin kyttyrä: lammas varastoi siihen ravintoa.Sheep and Goat Production in Egypt Rasvahäntälampaat pärjäävät karuissa olosuhteissa, jopa puoliaavikolla. Rasvahäntälampaita tavataan eniten Pohjois-Afrikassa sekä Keski- ja Lähi- idässä kuten Turkissa ja Saudi-Arabiassa. Rasvahäntälammas mainitaan jo Raamatussa, ja sen kuvia on Urukin mosaiikeissa ja kiviesineissä ajalta noin 3000 eaa.Ripon College == Lähteet == Luokka:Lammas
Maribyrnong

Maribyrnong on joki Australiassa. Se saa alkunsa Mount Macedon -kukkulalta ja laskee mereen noin 50 kilometriä etelämpänä lähellä Melbournen kaupunkia. Jokivarsi on kaupunkilaisille tärkeää virkistysaluetta: siellä voi veneillä ja kalastaa, ja joen vartta kulkevat pyöräily- ja kävelyreitit. == Lähteet == ==Aiheesta muualla== Luokka:Australian joet Luokka:Victoria (Australia)
Dirty Sanchez

Dirty Sanchez on Walesissa alkanut brittiläinen tosi-tv-ohjelma, jota on näytetty vuodesta 2003 lähtien MTV Europella. Sarjan pääosissa esiintyvät Matthew Pritchard, Lee Dainton, Michael "Pancho" Locke ja Dan Joyce. Sarjan ideana on se, että porukan jäsenet hankkiutuvat haitallisiin tai vaarallisiin tilanteisiin omasta terveydestään piittaamatta. ==Dirty Sanchez -elokuva== Dirty Sanchez -elokuva julkaistiin elokuvateattereissa 22. syyskuuta 2006. Elokuvan ohjasi Jim Hickey. Sijaisnäyttelijöitä käytetään elokuvassa enemmän kuin itse televisiosarjassa. ==Katso myös== * Extreme Duudsonit ==Lähteet== Luokka:2000-vuosikymmenen brittiläiset tositelevisiosarjat Luokka:MTV:n televisio-ohjelmat
Made of Hate

Made of Hate on puolalainen melodinen death metal -yhtye. Nykyisellä nimellään yhtye on toiminut vuodesta 2007 lähtien, mutta se perustettiin jo vuonna 2001 nimellä Archeon.Archeon Encyclopaedia Metallum. Viitattu 13.6.2008. Made of Haten esikoisalbumi Bullet in Your Head julkaistiin AFM Recordsin kautta helmikuussa 2008. Levy-yhtiön A&R-p;äällikkö Markus Wosgien on kuvaillut yhtyeen musiikkia ”täydelliseksi yhdistelmäksi Children of Bodomia ja In Flamesia”.Made of Hate – the future of metal! AFM Records. Viitattu 13.6.2008. == Jäsenet == * Tomasz Grochowski – rummut * Jarosław Kajszczak – basso kitara * Michał Kostrzyński – kitara, laulu * Radosław Półrolniczak – kitara == Diskografia == * * * == Lähteet == == Aiheesta muualla == * Made of Haten sivusto * Made of Hate levy-yhtiö AFM Recordsin sivustolla * Luokka:Puolalaiset death metal -yhtyeet Luokka:Melodisen death metalin yhtyeet
Eurooppa (kansallislaulu)

Eurooppa (, ) on Kosovon kansallislaulu. Kosovon julistautuessa itsenäiseksi Serbiasta 17. helmikuuta 2008 olivat uuden tasavallan lippu ja vaakuna jo valmiina. Kansallislauluna käytettiin aluksi Ludwig van Beethovenin 9. sinfoniasta peräisin olevaa "Oodia ilolle". 12\. maaliskuuta 2008 julistettiin avoin sävellyskilpailu uudesta kansallislaulusta. Laulun valitsemista varten maan hallitus nimesi komission, jonka jäseninä toimivat maan kaikkien puolueiden puheenjohtajat. 5. kesäkuuta 2008 komissio ilmoitti valinneensa maan uudeksi kansallislauluksi kosovolaisen säveltäjän Mendi Mengjiqin sävellyksen "Eurooppa". 11. kesäkuuta 2008 Kosovon parlamentti hyväksyi sävellyksen virallisesti maan kansallislauluksi 72 äänellä viittätoista vastaan, viiden pidättäytyessä äänestyksestä. Virallisesti sävelmästä tuli maan kansallislaulu 15. kesäkuuta 2008, jolloin maan uusi perustuslaki astui voimaan. Jo sävellyskilpailun julistuksessa todettiin, että Kosovon tuleva kansallislaulu tulee olemaan tekstitön. Ratkaisun takana on pyrkimys olla kärjistämättä suhteita maan eri väestöryhmien välillä. == Lähteet == ==Aiheesta muualla== *MIDI-versio laulusta KosovoThanksYou.com-sivustolla Luokka:Kansallislaulut Luokka:Kosovon musiikki
Reeta-Mari Kolkkala

Reeta-Mari Kolkkala (s. 21. tammikuuta 1969) on entinen suomalainen huippusuunnistaja, kaksinkertainen viestin maailmanmestari. Seuratasolla hän edusti Liedon Parmaa. Kolkkala sijoittui ensimmäisissä aikuisten arvokisoissaan, West Pointin MM-kilpailuissa 1993 pikamatkalla kymmenenneksi ja normaalimatkalla 27:nneksi. Detmoldin MM-kisoissa 1995 hän suunnisti toisen osuuden Suomen viestijoukkueessa, joka voitti maailmanmestaruuden runsaan puolentoista minuutin erolla Ruotsiin. Pikamatkalla hän oli kahdestoista. Grimstadin MM-kilpailuissa 1997 Kolkkala sijoittui normaalimatkalla 20:nneksi ja viestijoukkueen mukana neljänneksi. Kolkkala suunnisti Invernessin MM- kisoissa 1999 toisen osuuden Suomen viestijoukkueessa, joka saavutti hopeaa 14 sekuntia Norjalle hävinneenä. Normaalimatkalla hän oli kuudes. Truskavetsin EM-kilpailuissa 2000 Kolkkala sijoittui pikamatkalla 12:nneksi ja viestijoukkueen jäsenenä 14:nneksi. Tampereen MM-kilpailuissa 2001 Kolkkala saavutti uransa ainoan henkilökohtaisen arvokisamitalin oltuaan normaalimatkalla kolmas Simone Luderin ja Marika Mikkolan jälkeen. Viestissä hän suunnisti avausosuuden Suomen voittaessa maailmanmestaruuden neljän minuutin erolla Ruotsiin. Lisäksi hän oli viides sekä sprintissä että pikamatkalla. Kolkkala päätti arvokisauransa Rapperswil-Jonan MM-kisoissa 2003. Hän sijoittui sprintissä seitsemänneksi ja keskimatkalla 26:nneksi. Viestissä Suomi hylättiin. == Lähteet == *MM-kisojen tulokset Suunnistusliiton sivustolla *EM-kisojen tulokset Suunnistusliiton sivustolla === Viitteet === Luokka:Suomalaiset suunnistajat Luokka:Vuonna 1969 syntyneet Luokka:Elävät henkilöt
Hoeryeong

Hoeryeong (, hanja 會寧市, McCune-Reischauer Hoeryŏng-si) on kaupunki Korean demokraattisen kansantasavallan Pohjois-Hamgyeongin maakunnassa Pohjois-Korean Kiinan vastaisella rajalla. Kaupungin asukasluku oli vuoden 2008 väestönlaskennan mukaan 153 532. ==Maantiede== Hoeryeong sijaitsee Pohjois- Korean Pohjois-Hamgyeongin maakunnassa Tumenjoen keskijuoksulla Pohjois-Korean Kiinan vastaisella rajalla. Kiinan puolella rajaa sijaitsee Yanbianin korealaisten autonomisen prefektuurin Longjingin kaupunki. Tumenjoki virtaa gieman kaupungin rakennetusta alueesta pohjoiseen ja kaakossa kohoavat Hamgyongvuoret. Hoeryeongin korkeimmat huiput ovat Karaji (1 418 m) ja Obong (1 329 m). Suurin osa kaupungin alueesta on kuitenkin vain 500–800 metrin korkeudella merenpinnasta. Kaupunkiin kuuluvan alueen pinta-ala on 1 750 km², mikä tekee kaupungista kooltaan Pohjois-Korean kolmanneksi suurimman. Noin 80 % kaupungin alueesta on metsää. Muuhun Pohjois-Koreaan Hoeryeongin ilmasto on suhteellisen kuiva ja kylmä. Keskimäärin kylmempää Pohjois-Korean kaupungeista on vain Hyesanissa. verrattuna Vuoden keskilämpötila Hoeryeongissa on 6°C. Tammikuun keskilämpötila on 11,4°C ja elokuun 21°C. Vuoden keskimääräinen sadanta on 497,3 mm. ==Historia== Tumenjoki on nykyisen kaupungin kohdalla erityisen matala ja kapea, joten paikkaa on käytetty pitkään joen ylityskohtana. Joen pohjoispuolista aluetta asuttivat džurtšenit ja Joseonin hallitsija Sejong (1418–1450) perusti Hoeryeongin osana yhteensä kuutta varuskuntaa valtakuntansa koillisrajalla. Lähellä valtakunnan rajaa sijainnut kaupunki sai vaikutteita ulkomailta. Qing-dynastian aikana paikalta käytiin kauppaa Kiinaan ja kaupunki oli myös yksi varhaisimmista Venäjältä levinneen kristinuskon keskuksista Koreassa. Japanin miehitettyä Korean japanilaiset rakennuttivat vuonna 1924 rautatien Kiinan puolelle Longjingiin. Rautatien rakentaminen kiihdytti kauppaa kaupungissa ja myöhemmin alettiin hyödyntää myös läheisiä kivihiilivarantoja. Pohjoiskorealaisen historiankirjoituksen mukaan Kim Il-sungin äiti Kim Jong-suk syntyi Hoeryeongissa 24. joulukuuta 1917. Hänen syntymäkotinsa on nykyisin matkailukohde. Hoeryeongista tehtiin hallinnollisesti kaupunki (si) vuonna 1991. Hoeryeongissa sijaitsi pohjoiskorealainen keskitysleiri no. 22. ==Talous== Hoeryeongin lähistöllä on kivihiilikaivoksia ja alueella on myös suuret metsävarannot. Suureen kivihiiliesiintymä alueella vastaa noin 60 % Pohjois-Korean koko varannosta. Hiiltä käytetään esimerkiksi paikallisen kemianteollisuuden laitoksissa ja metsävarantoja käytetään paikallisessa paperiteollisuudessa. Elintarviketeollisuuden merkitys on kasvanut etenkin 1960-luvulta lähtien. Alue on tunnettu erityisesti aprikooseistaan, minkä lisäksi paikallista savea on käytetty posliinin valmistukseen. Kaupunkia yhdistää Kiinaan Tumenjoen ylittävä silta ja kaupungissa käy kiinalaisia matkailijoita. ==Väestö== Hoeryeongin asukasluku oli vuonna 2008 yhteensä 153 532. Vaikka kaupunki on pinta-alaltaan yksi maan suurimmista, se on asukasluvultaan yksi sen pienimmistä. Kaupungin asukastiheys oli 88 as./km². == Lähteet == == Aiheesta muualla == Luokka:Pohjois-Korean kaupungit
Kalevalaisen Runokielen Seura

Kalevalaisen Runokielen Seura eli KaRuSe on suomalainen vuonna 1999 perustettu yhdistys, jonka tavoitteena on vaalia kalevalamittaista runoutta ja opettaa sitä suomalaisille. Yhdistyksen kotisivuilla on ohjeet kalevalamitan kirjoittamiseen sekä Harri Perälän yhteistyössä KaRuSen kanssa suunnittelema ”trokeemankeli”, joka tarkistaa onko runo kirjoitettu kalevalamittaan sekä kertoo virheistä ja korjausta vaativista riveistä. KaRuSen tehtävä on vaalia nimenomaan Elias Lönnrotin ohjeiden perusteella kirjoitettua kalevalamittaa. == Lähteet == == Aiheesta muualla == * KaRuSen kotisivu * Trokeemankeli Luokka:Suomalainen kansanrunous Luokka:Suomalaiset kulttuurijärjestöt
Nutty Blocc Compton Crips

Nutty Blocc Compton Crips on Crips-jengi, jonka toimialue on Kalifornian Compton. Jengi hallitsee aluetta, jota rajaavat Central Avenue, Wilmington, Alondro ja Greenleaf. Heidät tunnetaan muun muassa siitä, että he käyttävät New York Yankeesin vaatteita. Jengi on tunnettu muutamasta tunnetusta rap- muusikosta, jotka ovat liittyneet Cripsiin. Heitä ovat muun muassa Blue Church, Young Nutty, B.G. Knocc Out ja Dresta. Nutty Blocc Compton Crips liittoutui South Side Compton Cripsien, Atlantic Drive Compton Cripsien, Original Front Hood Compton Cripsien, ja Original Swamps Compton Cripsien kanssa. He ovat tunnettuja pitkästä vihollislistastaan, johon kuuluu niin Cripsejä kuin Bloodsejakin. Listaan kuuluu esimerkiksi Farm Dog Compton Crips, Acacia Blocc Compton Crips, Spook Town Compton Crips, Latana Blocc Compton Crips ja Tragniew Park Compton Crips Cripseistä ja Compton Pirus, erityisesti West Side Piru ja Campenella Park Pirus Bloodseista. He myös pukeutuvat tummansiniseen ja harmaaseen. == Katso myös == *Crips *Rollin 60 Neighborhood Crips == Lähteet == * http://www.streetgangs.com/crips/nuttyblocc.html == Aiheesta muualla == * Nutty Blocc Compton Crips RapDictionaryn sivulla Luokka:Crips-setit
Jacques Henric

Jacques Henric (s. 1938 Pariisi, Ranska) on kriitikko, esseisti ja ranskalainen kirjailija. Henric perusti Ranskan kommunistisen puolueen kanssa yhteistyössä toimivan Brèches, arts et lettres -lehden vuonna 1960. Hän on elänyt pitkään avoliitossa kirjailija ja toimittaja Catherine Millet’n kanssaCatherine Millet: Mustasukkaisuus. Kustannusosakeyhtiö Siltala, 2009, s. 64.. == Teokset == ;Romaanit * Archées, Le Seuil, 1969 * Carrousels, Le Seuil, 1980 * L’Habitation des femmes, Le Seuil, 1998 ;Teatteri * Méduses, scènes de naufrage, Dumerchez, 1993 ;Esseet * La Peinture et le mal, Grasset, 1983 * Louis-Ferdinand Céline, Marval, 1991 * Le Roman et le sacré, Grasset, 1991 * Édouard Manet et Jacques Henric, Flohic, 1995 * La Légende de Catherine M., Denoël, 2001 * Comme si notre amour était une ordure !, Stock, 2004 == Lähteet == Luokka:Ranskalaiset kirjailijat Luokka:Ranskalaiset kriitikot Luokka:Vuonna 1938 syntyneet Luokka:Elävät henkilöt
Rollin 60 Neighborhood Crips

Rollin 60 Neighborhood Crips on katujengi Los Angelesissa, Kaliforniassa. Vuonna 1976 Rollin' 60's oli osa normaalia Crip-jengiä, Westside Cripsiä. Heistä tuli pahamaineisia, kun muutamat miehet, jotka tunnistettiin Rollin' 60 -jengin jäseniksi, pidätettiin poliisin tutkiessa Kermit Alexanderin perheen murhaa. Los Angeles Daily News kertoi, että Rollin' 60 Neighborhood Crips "on Los Angelesin suurin mustien rikollinen katujengi yli 1 600 aktiivisella jäsenellään." ==Katso myös== *Crips *Nutty Blocc Compton Crips *Bloods ==Lähteet== *http://www.streetgangs.com/crips/rollin60s.html Luokka:Crips- setit
Brooklyn Museum

Brooklyn Museum on vuonna 1897 avattu taidemuseo New Yorkin Brooklynissa Yhdysvalloissa. Brooklyn Museum on kaupungin toiseksi suurin taidemuseo ja eräs Yhdysvaltain suurimmista taidemuseoista. Museon johtajana toimii Arnold L. Lehman. Museo sijaitsee osoitteessa 200 Eastern Parkway. == Lähteet == == Aiheesta muualla == * Brooklyn Museum Luokka:Brooklynin rakennukset ja rakennelmat Luokka:Yhdysvaltain taidemuseot Luokka:New Yorkin museot